Žaloba podaná 30. októbra 2024 – Capella/EUIPO – Cartier International (COLORATURA)
(vec T-562/24)
Jazyk, v ktorom bola podaná žaloba: angličtina
Účastníci konania
Žalobkyňa: Capella EOOD (Sofia, Bulharsko) (v zastúpení: A. Auer-Reinsdorff, advokátka)
Žalovaný: Úrad Európskej únie pre duševné vlastníctvo
Ďalší účastník konania pred odvolacím senátom: Cartier International AG (Steinhausen, Švajčiarsko)
Údaje týkajúce sa konania pred EUIPO
Prihlasovateľ spornej ochrannej známky: žalobkyňa v konaní na Všeobecnom súde.
Dotknutá sporná ochranná známka: prihláška slovnej ochrannej známky Európskej únie COLORATURA – prihláška č. 17 881 418.
Konanie pred EUIPO: námietkové konanie.
Napadnuté rozhodnutie: rozhodnutie druhého odvolacieho senátu EUIPO z 29. augusta 2024 vo veci R 1358/2022-2.
Návrhy
Žalobkyňa navrhuje, aby Všeobecný súd:
zrušil napadnuté rozhodnutie,
vyhlásil prednosť predmetnej ochrannej známky od 28. septembra 2017,
uložil EUIPO povinnosť nahradiť trovy konania.
Uvádzané žalobné dôvody
porušenie Zmluvy o fungovaní Európskej únie,
porušenie článku 34 nariadenia Európskeho parlamentu a Rady (EÚ) 2017/1001, ako aj ustanovenia o prednosti v rámci Parížskeho dohovoru,
porušenie podstatných formálnych náležitostí, t. j. nedostatok odôvodnenia,
porušenie zásady dobrej viery v právo EÚ,
porušenie práva na spravodlivý proces, najmä podľa článku 6 Európskeho dohovoru o ľudských právach.
____________